Daily Trading Strategy (บ่าย) – บล.ธนชาต
สรุปทิศทางตลาดภาคเช้า และแนวโน้มการลงทุนภาคบ่าย โดย บล.ธนชาต จำกัด (มหาชน) 
27 พ.ย. 2558

SET แกว่งตัว ยังลุ้นกลับไปยืนเหนือ 1,367 จุด วันนี้
ดัชนี SET อยู่ที่ 1,366.45 จุด +0.64 จุด +0.05% ปริมาณซื้อขาย 10,393  ล้านบาท
แนวรับ :  1,360 จุด ,  แนวต้าน :  1,370 / 1,375 จุด
 
สรุปทิศทางและแนวโน้มตลาด
– SET ยังแกว่งตัวลุ้นกลับไปยืนเหนือ 1,467 จุดวันนี้…แนะนำ “Selective” ไปก่อน: SET ยังแกว่งตัว ลุ้นกลับไปยืนเหนือ 1,467 จุด วันนี้ ขณะที่เราแนะนำ “Selective” หุ้นที่มีการปรับประมาณการกำไรขึ้น และราคาปรับลดลงมาที่แนวรับ อย่าง SAWAD (กรอบ Trading 45.5-47.25 บาท) และ MTSL (กรอบ Trading ที่ 20-21 บาท) รวมไปถึงกลุ่มธนาคารขนาดใหญ่ อย่าง KBANK BBL และหุ้น Defensive ที่คาดว่ากำไรจะกลับมาเติบโตดีตั้งแต่ไตรมาส4/58 อย่าง EGCO
– ADVANC และ INTUCH ให้อัตราผลตอบแทนที่ปันผลน่าสนใจ แม้ราคาประมูลคลื่นแพงกว่าที่คาดไว้: สำหรับนักลงทุนระยะกลาง-ยาว ที่สามารถรับความเสี่ยงจากความผันผวนของราคาหุ้น ADVANC INTUCH ได้ (เรามองราคาหุ้นจะผันผวนจนกว่าจะประมูลคลื่น 900MHz เสร็จวันที่ 15 ธ.ค.นี้) แนะนำ “ซื้อ” ทั้ง ADVANC และ INTUCH จาก 1) ราคาหุ้นปัจจุบันสะท้อนราคาประมูลคลื่น 80,000 ล้านบาท ไปแล้ว 2) ราคาหุ้นที่ปรับลดลงมาทำให้เราคาดว่า ADVANC INTUCH จะให้อัตราผลตอบแทนจากเงินปันผลระยะ 1 ปีข้างหน้าที่ 6.5-7.6% ตามลำดับ ซึ่งถือว่าเป็นจุดที่ให้ผลตอบแทนจากเงินปันผลสูงขึ้นตั้งแต่กลางปี 2555 เป็นต้นมา (ดูกราฟด้านล่าง) 3) แม้ดอกเบี้ยสหรัฐฯ จะปรับขึ้น แต่เรามองดอกเบี้ยในประเทศยังต่ำต่อไปจนถึงกลางปีหน้าเป็นอย่างน้อย ทำให้ส่วนต่างระหว่าง Dividend Yield กับ Bond Yield ยังสูงต่อไป 4) ทั้ง ADVANC และ INTUCH มีสัญญาณ Oversold ทางเทคนิคในกราฟระยะสัปดาห์แล้วด้วย RSI ต่ำกว่า 30%  แล้ว
 
หุ้นที่น่าสนใจทางเทคนิค
GPSC “ซื้อ” ราคาหุ้นเริ่มมีจังหวะฟื้นตัวหลังพักฐานในกรอบรูปแบบ Bullish Flag  สอดคล้องกับเส้นค่าเฉลี่ย 7-14-21 วันยังเรียงตัวกันยืนยันแนวโน้มขึ้นต่อเนื่อง เป็นจังหวะซื้อเก็งกำไร  มีแนวต้านแรกที่ 24.80 บาท และเป้าหมายถัดไปที่ 25.25 บาท
SCN “ซื้อ” ราคาหุ้นเริ่มมีจังหวะฟื้นตัว ด้วยแท่งเทียนรูปแบบ Morning Star สอดคล้องกับเครื่องมือ DI+ ตัด ADX ชี้ขึ้น เป็นจังหวะซื้อเก็งกำไรตามการฟื้นตัว มีแนวต้านแรกที่ 8.40 บาท  และมีเป้าหมายถัดไปที่ 8.90 บาท
 